Karikaturistët janë të shqetësuar për të ardhmen e profesionit të tyre
Një penë mund të jetë më e mprehtë se shpata. Por me tkurrjen e industrisë së medias, po bëhet e vështirë të sigurosh jetën përmes karikaturave
Karikaturistët politikë në Shtetet e Bashkuara po merren këto kohë me kandidatët e garës presidenciale. Por duket se ky profesion po has vështirësi si pasojë e problemeve financiare që po kalojnë gazetat, dhe shumë prej piktorëve satiristë janë të shqetësuar për të ardhmen e tyre në këtë profesion. Nis me një skicë, që më pas merr jetë nga duart e zhdërvjellëta të Matt Wuerkerit. Ai është karikaturist për gazetën e internetit Politico.com, dhe po merret me kandidatin presidencial republikan Mitt Romney. Kjo skicë u vizatua mbasi zoti Romney ishte regjistruar fshehurazi duke thënë se 47% e amerikanëve varen nga ndihmat qeveritare dhe se nuk ia vlente të punoje për të marrë votën e tyre. Edhe presidenti Obama ka ofruar material për satirë. Por zoti Wuerker thotë se shpesh skicohet në karikaturë presidenti për të cilin nuk ke votuar. Në një takim të karikaturistëve politikë, zoti Wuerker shpjegoi me humor se si truri përpunon një karikaturë. Një penë mund të jetë më e mprehtë se shpata. Por me tkurrjen e industrisë së mediave, po bëhet e vështirë që të sigurosh jetesën me anë të penës. Jimmy Margulies është redaktor i faqes së karikaturës për gazetën The Record të New Jersey-it. Ai thotë se me zhdukjen e tyre po zhduket një metodë më e mprehtë e opinioneve se sa editorialet e shkruara. Një person që dëshiron të bëhet karikaturist po merr këshilla nga Chip Bok. Ai ka punuar për gazetën Akron Beacon dhe tani ka faqen e tij në internet të quajtur Bokbluster. CHIP